Нобэ
Псы-псыпцIэ щIыпIэхэм я дунейпсо махуэщ
Урысейм и Дзэ щIыхьым и махуэщ. Сталинград къалэр нэмыцэ-фашист зэрыпхъуакIуэхэм щахъумэу махуэ 200-кIэ екIуэкIа зауэшхуэр советыдзэхэм я текIуэныгъэкIэ иухащ 1943 гъэм мазаем и 2-м.
Азербайджаным и щIалэгъуалэм я махуэщ
1536 гъэм Аргентинэм и къалащхьэ Буэнос-Айрес и лъабжьэр ягъэтIылъащ.
1701 гъэм Пётр Езанэм унафэ къыдигъэкIащ Ладогэ гуэлым топ 18 зэрыбгъэувэ хъун кхъухьышхуих щащIыну. Апхуэдэ щIыкIэкIэ къызэгъэпэща хъуащ Балтие флотыр.
1920 гъэм Эстониемрэ Совет Урысеймрэ Тарту къалэм мамырыгъэ зэгурыIуэныгъэ щызэращIылIащ. Абы ипкъ иткIэ Эстониер Республикэ щхьэхуиту къалъытащ.
Совет композитор, егъэджакIуэ, РСФСР-м гъуазджэхэмкIэ щIыхь зиIэ и лэжьакIуэ Гнесин Михаил къызэралъхурэ илъэси 133-рэ ирокъу.
Совет къэрал лэжьакIуэ, дзэ къулыкъущIэ Фрунзе Михаил къызэралъхурэ илъэси 131-рэ ирокъу.
Франджым и ЛIыхъужь Хьэгъундокъуэ Елмэсхъан къызэралъхурэ илъэси 118-рэ ирокъу.
Совет кхъухьлъатэзехуэ цIэрыIуэ, Совет Союзым и ЛIыхъужь Чкалов Валерий къызэралъхурэ илъэси 112-рэ ирокъу.
УсакIуэ, Совет Союзым и ЛIыхъужь Джалиль Мусэ къызэралъхурэ илъэси 110-рэ ирокъу.
КъБР-м щэнхабзэмкIэ щIыхь зиIэ и лэжьакIуэ Джаурджий Iэбисал и ныбжьыр илъэс 87-рэ ирокъу.
Физико-математикэ щIэныгъэхэм я доктор, Социалист Лэжьыгъэм и ЛIыхъужь, СССР-м, УФ-м я Къэрал саугъэтхэм я лауреат Велихов Евгений и ныбжьыр илъэс 81-рэ ирокъу.
Композитор, Адыгей къэрал университетым гъуазджэхэмкIэ и институтым и япэ ректору щыта, УФ-мрэ АР-мрэ гъуазджэхэмкIэ щIыхь зиIэ я лэжьакIуэ, Кубаным щIыхь зиIэ и егъэджакIуэ, профессор КIыкI Хьисэ къызэралъхурэ илъэс 79-рэ ирокъу.
УэрэджыIакIуэ цIэрыIуэ, КъБР-м, КъШР-м я цIыхубэ артист Мэремыкъуэ Хъу-сен и ныбжьыр илъэс 68-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэс къыщесынущ. Махуэм хуабэр градус 1 — 3, жэщым щIыIэр 1 градус щыхъунущ.
